**Azərbaycan Respublikasının Dövlət Statistika Komitəsi *Ev təsərrüfatlarında informasiya və kommunikasiya texnologiyalarından istifadəyə dair*** **seçmə statistika müayinəsinin aparılmasında iştirak etmək istəyən şəxslər** **üçün müsabiqə elan edir.**

**Müayinə haqqında qısa məlumat**

Ev təsərrüfatlarında informasiya və kommunikasiya texnologiyalarından istifadəyə dair seçmə statistika müayinəsiŞərqi Zəngəzur iqtisadi rayonu istisna olmaqla ölkənin bütün iqtisadi rayonlarını əhatə edəcək və *2023-cü ilin 03 aprel - 03 may* tarixlərində sorğu yolu ilə həyata keçiriləcək.

**İşin xüsusiyyəti**

Sorğunu aparan şəxsin işi ona təqdim edilmiş siyahı üzrə ev təsərrüfatlarına gedərək, seçmə statistika müayinəsinə dairmüayinə formalarını doldurmaqla ev təsərrüfatları üzvlərindən məlumatlar toplamaqdır.

**Seçmə statistika müayinəsini aparan şəxsin öhdəlikləri**

Seçmə statistika müayinəsini aparan şəxs:

1. Respondentlərin fərdi məlumatlarının, həmçinin ilkin statistik məlumatların konfidensiallığının qorunmasına dair yazılı iltizam verir.
2. Dövlət Statistika Komitəsi tərəfindən təşkil olunan bütün təlimlərdə, sahə məşğələlərində iştirak edir;
3. Seçmə statistika müayinəsi formasını və onun doldurulmasına dair göstərişi diqqətlə öyrənir;
4. Seçmədə ona təhkim olunmuş ev təsərrüfatlarını nəzarətçinin (yerli statistika orqanının rəhbəri tərəfindən təyin edilmiş şəxs) köməyi ilə müəyyən edir;
5. Özünü ev təsərrüfatı üzvlərinə təqdim edir və sorğunu aparmaq üçün icazə istəyir;
6. Müəyyənləşdirilmiş tələblərə uyğun olaraq ev təsərrüfatlarında sorğunu apararaq müayinə formalarını doldurur;
7. Respondentin diqqətini suallara cəlb etməklə, verilən məlumatların düzgünlüyünü təmin edir;
8. Ev təsərrüfatını tərk etməzdən əvvəl müayinə forması üzrə bütün sualların verildiyinə əmin olmaq üçün doldurulmuş formaların tamlığını yoxlayır;

**İxtisas və səriştə ilə bağlı tələblər**

*Təhsil:* Ali, orta ixtisas və ya tam orta təhsil

*Bacarıqlar və təcrübə:*

* MS Office (word, excel) və ya digər proqramlar üzrə sərbəst işləmə bacarığı;
* Azərbaycan dilində sərbəst şifahi və yazılı ünsiyyət qurma bacarıqları.

Ev təsərrüfatı tədqiqatlarında, sorğularda, siyahıyaalmalarda və Dövlət Statistika Komitəsinin həyata keçirdiyi digər oxşar layihələrdə iş təcrübəsi olanlara üstünlük veriləcəkdir.

**Seçmə statistika müayinəsini aparan şəxsin xidmət haqqının ödənilməsi**

Sorğunu aparan şəxsə sorğunun aparıldığı günlər ərzindəki hər gün üçün 24,0-25,0 manat xidmət haqqı hesablanacaqdır.

**Ərizəçilər 01.03.2023-cü il tarixədək aşağıdakı sənədləri işləmək istədikləri rayonun (şəhərin) statistika idarəsinə təqdim etməlidirlər:**

- şəxsiyyət vəsiqəsinin surəti;

- təhsil haqqında dövlət sənədinin surəti.

Müsahibədən uğurla keçən namizədlərlə mülki-hüquqi müqavilə bağlanacaqdır.